MS Dhoni बोले, मुझ पर भी मैच फिक्सिंग के आरोप लग चुके हैं, ये कत्ल से भी बड़ा अपराध है - देखें Video  
महेंद्र सिंह धोनी का वीडियो वायरल
मैच फिक्सिंग पर कही यह बात
चेन्नई सुपरकिंग्स पर लगा था दो साल का बैन
Watch how @msdhoni and a bunch of men in yellow jerseys wrote one of India's greatest comeback stories. #HotstarSpecials is proud to present #RoarOfTheLion. Trailer out. pic.twitter.com/nkWpV1EPnl
 
महेंद्र सिंह धोनी (MS Dhoni) इस वायरल वीडियो में कहते दिख रहे हैं, " मेरे लिए हत्या करना सबसे बड़ा अपराध नहीं, वास्तव में यह मैच फिक्सिंग होगा. टीम इसमें शामिल थी, मुझ पर भी आरोप लगे थे. हम सभी के लिए यह बहुत कठिन समय था. लेकिन इसके बाद वापसी करना इमोशनल पल था. मैनें हमेशा कहा है कि जिससे आपकी मौत नहीं होती वो चीज आपको और मजबूत बनाती है." बता दें कि महेंद्र सिंह धोनी (MS Dhoni) की कप्तानी वाली आईपीएल टीम चेन्नई सुपरकिंग्स ने दो साल बाद वापसी करते हुए पिछले सीजन में खिताब अपने नाम किया था. पूरे सीजन में चेन्नई सुपरकिंग्स ने शानदार प्रदर्शन किया था.
महेंद्र सिंह धोनी (MS Dhoni) का यह वायरल वीडियो हॉटस्टार (Hotstar) पर आने वाले शो 'रोर ऑफ द लायन' (Roar of the Lion) का है, जिसमें महेंद्र सिंह धोनी (MS Dhoni) यह बातें कहते दिख रहे हैं. महेंद्र सिंह धोनी इस वीडियो में अपने सबसे खराब दिनों के बारे में बताते दिखेंगे. हॉटस्टार द्वारा शेयर किए गए इस वीडियो धोनी की 'जिद' की झलक दिखलाई गई है. बता दें कि यह डॉक्यूमेंट्री 20 मार्च को रिलीज होगी. महेंद्र सिंह धोनी को इस समय ऑस्ट्रेलिया के खिलाफ चल रही वनडे सीरीज के बाकी दो मैचों से आराम दिया गया है. उनके स्थान पर ऋषभ पंत को आजमाया जा रहा है.